open-index/open-wikipedia-markdown huggingface dataset:
ארתור אנגל

**ארתור אנגל** (בגרמנית: **Arthur Engel**; 12 בינואר 1928 - 11 בנובמבר 2022) היה מתמטיקאי ומורה גרמני, שנודע, בין השאר, בתרומתו להוראת המתמטיקה.

## ביוגרפיה
אנגל סיים בשנת 1952 לימודי מתמטיקה באוניברסיטת שטוטגרט, והיה למשך 18 שנה מורה למתמטיקה בתיכון (גימנסיה). אחרי 1970 הוא לימד בבית הספר הפדגוגי בלודוויגסבורג. בשנים 1972–1993 כיהן כפרופסור במכון להוראת מתמטיקה ומדעי המחשב באוניברסיטת פרנקפורט.

החל משנת 1965 השתדל למען הקמתה בגרמניה המערבית של תחרות כלל-פדרלית למתמטיקה. התחרות הראשונה התקיימה בשנת 1970. בשנת 1977 הוא ניהל את הצוות המערב-גרמני הראשון באולימפיאדת המתמטיקה הבינלאומית שהתקיימה בבלגרד. ב-1989 היה יושב ראש חבר השופטים באולימפיאדה למתמטיקה בבראונשווייג. הקדיש חלק מחייו לשימוש בסטוכסטיקה, מחשבים ואלגוריתמים בהוראת המתמטיקה.

עם תלמידיו נמנה הורסט סוורין.

נפטר ב-11 בנובמבר 2022.

## פרסים ואותות הוקרה
*1990 - עיטור צלב של מסדר הכבוד של גרמניה הפדרלית
*1991 - פרס דוד הילברט של הפדרציה העולמית לתחרויות לאומיות למתמטיקה

## כתביו
* **Mathematische Modelle der Wirklichkeit**, Klett 1971 (מודלים מתמטיים של המציאות)
* עם טאמאש וארגה ווילי ואלזר - **Zufall oder Strategie?: Spiele zur Kombinatorik und** **Wahrscheinlichkeitsrechnung auf der Primarstufe**, Klett 1974 (צירוף מקרים או אסטרטגיה? משחקי קומנינטוריקה והסתברות יסודית)
* **Mathematische Olympiadeaufgaben aus der UdSSR: mit ausführlichen Lösungen**, Klett 1976 (מטלות באולימפיאדות למתמטיקה בברית המועצות עם פתרונות מפורטים)
* **Elementarmathematik vom algorithmischen Standpunkt**, Klett 1977 (מתמטיקה יסודית מנקודת מבט אלגוריתמית)
* **Wahrscheinlichkeitsrechnung und Statistik**, Klett 1984 (תורת ההסתברות וסטטיסטיקה)
* **Stochastik**, Klett 1987 (סטוכסטיקה)
* **Mathematisches Experimentieren mit dem PC**, Klett 1991 (ניסויים מתמטיים במחשב האישי)
* **Problem-Solving Strategies**, Springer 1998 (אסטרטגיות לפתרון שאלות)

## קישורים חיצוניים

*ביוגרפיה ומאמר על אסטרטגיות לפתרון שאלות

קטגוריה:מתמטיקאים גרמנים
קטגוריה:חוקרי חינוך
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:סגל אוניברסיטת גתה בפרנקפורט
קטגוריה:מורים למתמטיקה
קטגוריה:גרמנים שנולדו ב-1928
קטגוריה:גרמנים שנפטרו ב-2022
הקדוש הבדוי

[ממוזער|266x266 פיקסלים|פסל של הקדוש הבלתי קיים בעיר [ברדה (הולנד)|ברדה בהולנד.]]
**הקדוש הבדוי** או "**אף פעם הקדוש**" מכונה גם "**גלנגלן הקדוש**" (בצרפתית) הוא דמות בדיונית של קדוש הקיים בתרבויות אירופאיות. המונח שימש לראשונה בשנת 1897.

## שימוש במונח
שימוש במונח ניתן למצוא, לדוגמה, בפתגם באספרנטו "En la tago de Sankta Neniamo" – בתרגום מילולי: "ביום אף פעם הקדוש". משמעות הפתגם היא "ביומו (דהיינו בחגו) של אף פעם הקדוש", דהיינו יום שבפועל לעולם לא יגיע.

## בשפות אחרות
בשפות אחרות, המונח ידוע גם בשם:
* צרפתית:  *[[:fr:Saint-Glinglin|Saint-Glinglin]]* (**גְלֶנְגְלֶן הקדוש**)
* גרמנית: *[[:de:Sankt Nimmerlein|Sankt Nimmerlein]]*
* לטינית: *[[:la:Ad kalendas graecas|Ad kalendas graecas]]*
* הולנדית: *[[:nl:Sint Juttemis|Sint Juttemis]]*
* פולנית: *[https://eo.wikiquote.org/wiki/pl:Na%20świętego%20nigdy Święty Nigdy]*
* פורטוגזית: *[[:pt:São Nunca|São Nunca]]*
* רוסית: *[[:ru:После дождичка в четверг|После дождичка. четверг]]*
* סלובקית: *Svätý Dindi, Svätý Nikdy*
* אספרנטו: *[[:eo:Sankta Neniamo|Sankta neniamo]]* (**אף פעם הקדוש**)

קטגוריה:דמויות בדיוניות
קטגוריה:תרבות המערב
קטגוריה:האנשה
יאניסלב גרצ'ב

**יאניסלב גרצ'ב** (בבולגרית: **Янислав Герчев**; נולד ב-4 באוקטובר 1989) הוא ג'ודוקא בולגרי, פעמיים סגן אלוף אירופה בקטגוריית המשקל עד 60 ק"ג.

גרצ'ב השתתף באולימפיאדת ריו דה ז'ניירו 2016. הקרב הראשון שלו היה בשלב בסיבוב השני, בו הוא ניצח באיפון את צאי מינג-יין הטאיוואני. בסיבוב השני הוא הפסיד לאמירן פאפינשווילי הגיאורגי. במרץ 2017, גרצ'ב זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם באקו לאחר שניצח באיפון את גוסמן קירגיזבאייב הקזחי בקרב על המדליה.

באפריל 2017 הוא התחרה באליפות אירופה שנערכה בוורשה וזכה במדליית כסף. בשלב רבע הגמר הוא ניצח את פרנסיסקו גאריגוס הספרדי, בחצי הגמר הוא ניצח את אמירן פאפינשווילי הגיאורגי ובגמר הפסיד לרוברט משבידוודזה הרוסי.

באליפות אירופה 2018 שנערכה בתל אביב הוא זכה שוב במדליית הכסף. בשמינית הגמר הוא ניצח בווזארי את יורה ורשטראטן הבלגי, ברבע הגמר הוא ניצח את שוב בניקוד ווזארי את פרנסיסקו גאריגוס הספרדי ובחצי הגמר הוא גבר באיפון על ארטם לסיוק האוקראיני שנכנע לאחר תרגיל חניקה. בגמר גרצ'ב הפסיד באיפון לאסלאם יאשוייב הרוסי לאחר שהקרב נכנס לניקוד זהב.

באולימפיאדת טוקיו 2020, גרצ'ב הודח בסיבוב השני לאחר ניצחון אחד והפסד אחד. באליפות אירופה 2022 שנערכה בסופיה שבבולגריה זכה גרצ'ב במדליית הכסף האירופית בפעם השלישית בקריירה לאחר 4 קרבות שניצח באיפון והפסד בגמר לפרנסיסקו גאריגוס הספרדי.

## קישורים חיצוניים

## הערות שוליים

קטגוריה:ספורטאים בולגרים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:בולגרים שנולדו ב-1989
דוממיים

**דּוֹמְמִיִּים** (שם מדעי: Elopidae) היא משפחה של דגי גרם מסדרת הטרפוניים בתוכה סוג יחיד - **דּוֹמֵם** (*Elops*; ביוונית: ellops - סוג של נחש) ובו 7 מינים.
## מאפיינים
הדוממים הם דגים גדולים הקרובים למשפחה גדולי עין, אך קטנים מהם ומגיעים רק לאורך מטר' ושוקלים עד 10 קילוגרם. בצורתם הם מזכירים סרדינים ענקיים, אף שאינם קרובים אליהם והם בעלי סנפירים רחבים המיועדים לתנועה מהירה, גוף דמוי-אליפסה ועיניים גדולות המצויות בטבעות גדולות.

דגים אלה הם טורפים מהירים של דגים קטנים וסרטנים. מחזור חייהם דומה למחזור חיי הצלופחים: הם מתפתחים בים כלרוות מסוג Leptocephalus, דמויי סרט הצפים בזרם ולאחר שהם מתבגרים יותר הם מתכווצים ונראים כמו הבוגרים. הם יכולים לחיות בנוסף לים ולאוקיינוס, בקרבת החוף גם במים מליחים. כמו כן הם יכולים להימצא בימים ממוזגים וקרירים.

דגים אלה בעלי עצמות רבות ולכן הם לא נחשבים לדגים מסחריים, אך עדיין יכולים לשמש כפיתיון.

## מינים
* *Elops affinis*
* *Elops bultyncki* - נכחד
* *Elops hawaiensis*
* *Elops lacerta*
*דּוֹמֵם טוֹרְפָן (*Elops machnata*)
* *Elops miiformis* - נכחד
* *Elops saurus*
* *Elops senegalensis*
* *Elops smithi*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס לינאוס
קטגוריה:טרפוניים
שמואל גל

**שמואל גל** (נולד ב-1940) הוא מתמטיקאי וסטטיסטיקאי ישראלי, פרופסור אמריטוס במחלקה לסטטיסטיקה באוניברסיטת חיפה.

## ביוגרפיה
גל סיים בשנת 1962 בהצטיינות יתרה את התואר השני במתמטיקה באוניברסיטה העברית בירושלים עם עבודה על אפרוקסימציות סטוכסטיות בהדרכתו של ה. קסטן. ב-1972 סיים שם עבודת דוקטורט על "פתרון מינימקס לכמה בעיות חיפוש" בהדרכתו של אריה דבורצקי. בשנים 1965–1973 עבד כמתמטיקאי בכיר בתעשייה האווירית. במקביל', בשנים 1970–1973 לימד כמדריך במחלקה לסטטיסטיקה באוניברסיטת תל אביב  ובשנים-1973–1975 היה מדריך בכיר בתחום באוניברסיטת חיפה.

אחרי שעבד כחוקר אורח ב-IBM במרכז למחקר ווטסון ביורקטאון הייטס בשנים 1977–1978, בשנים 1981–1990 עבד בהוראה בטכניון. בשנים 1973–1997 עבד במחקר ב IBM ישראל. בשנת 1994 התמנה לפרופסור לסטטיסטיקה באוניברסיטת חיפה. בשנים 1995–1998 שימש ראש המחלקה לסטטיסטיקה.

גל המציא טבלאות דיוק לשם הערכה ממוחשבת של פונקציות יסודיות. יחד עם צבי יהודאי פיתח בשנת 1993 אלגוריתם חדש למיון ששימש את חברת IBM. גל פתר את משחק הנסיכה והמפלצת ותרם תרומות משמעותיות בתחום משחקי החיפוש. כמו כן עסק בתחום "שאלות המפגש" ביחד עם עמיתיו סטיב אלפרן, ויק בסטון וג'ון הווארד.

## ספרים

***Search Games** Academic Press, 1980
***Optimal sequential and non-sequential procedures for evaluating a functional**
* **The Theory of Search Games and Rendezvous**, Kluwer (now Springer) Academic Publishers, 2003, with Steve Alpern
:פרקים בספרים:
* **Strategies for Searching Graphs**, in *Graph Theory, Combinatorics and Algorithms Theory*,, M.C. Golumbic and I. Ben-Aroyo Hartman (ed), Springer 2005, 189-214.
* S. Gal, **Search Games-A review**, in Search Theory: A Game Theoretic Perspective. Steve Alpern, Robbert Fokkink, Leszek Gasieniec, Roy Lindelauf, VS Subrahmanian (eds), Springer 2013, 3-15.


## קישורים חיצוניים
* 

קטגוריה:מתמטיקאים ישראלים
קטגוריה:מתמטיקאים יהודים
קטגוריה:סגל אוניברסיטת חיפה: מדעי החברה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1940
קטגוריה:חוקרי ביצועים ישראלים
קוביטיים

ממוזער|''Acantopsis octoactinotos''
**קוביטיים** (שם מדעי: Cobitidae; ע"פ האקדמיה ללשון העברית: **בִּינוּנִיִּים**, אך השם הועבר למשפחה Nemacheilidae) היא משפחת דגים מסדרת הקרפיונאים החיים במים מתוקים וחיים בקרבה לקרקעית. רבים מהם הם דגי נוי פופולרים שחלקם הפכו למינים פולשים. הם חיים בעולם הישן מאירופה עד למרוקו וחלקם מצויים בארץ ישראל.

הדגים מגיעים לאורך 40 סנטימטרים, והם בעלי גוף מוארך ודק המזכיר תולעת. הם בעלי שפתיים גדולות איתם הם יונקים ושואבים דברים ובינים קטנים איתם הם חשים במזון על הקרקעית. דגים אלה נחים ולא נעים הרבה. מזונם הוא חומר אורגני המצוי על קרקעית האגמים והנהרות בהם הם חיים, וכן הם טורפים סרטנים וחרקי מים או זחלים.

## סוגים
מינים רבים שהיו במשפחה עברו למשפחה בינוניים (Nemacheilidae):
* *Acantopsis*
* *Aperioptus*
* *Bibarba*
*סוג ומין יחיד *Canthophrys gongota*
*קַרְצִיף (*Cobitis*)
* *Koreocobitis*
* *Kottelatlimia*
* *Lepidocephalichthys*
* *Lepidocephalus*
*סוג ומין יחיד *Microcobitis misgurnoides*
*חזאי (*Misgurnus*)
*סוג ומין יחיד *Neoeucirrhichthys maydelli*
* *Pangio*
* *Paralepidocephalus*
*סוג ומין יחיד *Paramisgurnus dabryanus*
* *Protocobitis*
* *Sabanejewia*
*סוג ומין יחיד *Theriodes sandakanensis*

## קישורים חיצוניים

* 

קטגוריה:בעלי חיים שתוארו ב-1838
קטגוריה:טקסונים שתוארו בידי ויליאם ג'ון סווינסון
קטגוריה:קרפיונאים
זנבנוניים

**זנבנוניים** (שם מדעי: Heterenchelyidae) היא משפחה של צלופחאים החיים במימי האוקיינוס האטלנטי, כולל הים התיכון (כולל בחופי ישראל) והים הקריבי ובמזרח האוקיינוס השקט. במשפחה זו ישנם 8 מינים בשני סוגים. לא ידוע עליהם הרבה.

מינים אלה מתחפרים בקרקעית הים בעומקים רדודים ועמוקים והם מגיעים באורכם ל-32–149 סנטימטרים. הם בעלי לסתות גדולות והם חסרי סנפיר גבי.

מזונם של הצלופחים מורכב מחסרי חוליות שוכני ים כמו סרטנים, כמה תולעים ורכיכות ימיות.

## מיון
*משפחה **זנבנוניים** (Heterenchelyidae)
**סוג *Panturichthys*
***מין זְנַבְנוּן פוֹלֶר (*Panturichthys fowleri*)
***מין *Panturichthys isognathus*
***מין *Panturichthys longus*
***מין *Panturichthys mauritanicus*
**סוג *Pythonichthys*
***מין *Pythonichthys asodes*
***מין *Pythonichthys macrurus*
***מין *Pythonichthys microphthalmus*
***מין *Pythonichthys sanguineus*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:צלופחאים
נטסטומיים

**נֵטַסְטוֹמִיִּים** (שם מדעי: Nettastomatidae) היא משפחה של דגים מסדרת הצלופחאים החיים באוקיינוס בסמוך למדפים היבשתיים באזורים טרופיים עד ממוזגים ויכולים לצלול מתחת ל-2,000 מטרים. משמעות שמם בלטינית הוא: "בעלי מקור ברוז" (Netta - ברווז, stoma - מקור).
## מאפיינים
הצלופחים יכולים להגיע לאורך 125 סנטימטרים, והם בעלי לסת המזכירה מקור רחב מלא בשיניים וראש קטן. לרוב המינים אין סנפירים והם נעים בעיקר באמצעות זנבם הארוך. צבעם אפור עד ורדרד. הם טורפים דגים אחרים וחסרי חוליות בעומק והם חיים בקרבה לקרקעית.

מספר מינים מהמשפחה מצויים בחופי מפרץ אילת והים התיכון.

## סוגים
* *Facciolella*
* *Hoplunnis*
* *Nettastoma*
* *Nettenchelys*
* *Saurenchelys*
* *Venefica*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1864
קטגוריה:טקסונים שתוארו בידי פיטר בליקר
קטגוריה:צלופחאים
צ'לופסידיים

[ממוזער|[דגדק דו-גוני (*Chlopsis bicolor*)]]
**צ'לופסידיים** (שם מדעי: Chlopsidae; לפי האקדמיה ללשון העברית השם הוא **דַּגְדַּקִּיִּים**, אך השם המדעי של האקדמיה  השתנה) היא משפחה של דגים ימיים מסדרת הצלופחאים הקרובים למורניים ומכונים לעיתים "מורנות חקייניות". תפוצתם היא בשוניות אלמוגים טרופיות ברחבי העולם.
## מאפיינים
אורכם של צלופחים אלה הרבה יותר קצר ממורנות אמיתיות והם מגיעים לאורך 11–42 סנטימטרים בלבד. הם בעלי גוף נחשי עם רצועת סנפירים גבית עד לזנבם הרחב והם בעלי ראש גדול עם עיניים גדולות ובעלי לסתות מעוגלות עם שפתיים בולטות ובהם שיניים חדות. מינים אלה בעלי כמה קשקשים ירוקים על גופם.

טרפם כולל דגים קטנים יותר וחסרי חוליות המצויים בקרבת הקרקעית אותם הם לוכדים בלסתותיהם החזקות.

## סוגים
*סוג ומין יחיד *Boehlkenchelys longidentata*
*סוג ומין יחיד *Catesbya pseudomuraena*
* *Chilorhinus* - בו 2 מינים
*דַּגְדַּק (*Chlopsis*) - בו 11 מינים
* *Kaupichthys* - בו 6 מינים
*סוג ומין יחיד *Powellichthys ventriosus*
*סוג ומין יחיד *Robinsia catherinae*
*סוג ומין יחיד *Xenoconger fryeri*

## קישורים חיצוניים

קטגוריה:צלופחאים
קטגוריה:ערכים שבהם תבנית בריטניקה אינה מתאימה
זאבניים (דגים)

**זאבניים** (שם מדעי: Muraenesocidae) היא משפחה של דגים ימיים מסדרת הצלופחאים שבמחלקה מקריני סנפיר. בתוך משפחה זו 6 סוגים ו-15 מינים. הם חיים במים טרופיים וסובטרופיים ברחבי העולם, וחלק מהמינים יכולים לחיות במים מליחים. מכונים גם "קונגרים זאביים", אף שאינם קשורים לזאבי הנהר. הם שייכים לאותה קבוצה של הקונגריים בתת-סדרת Congroidei.
## מאפיינים
בני המשפחה מגיעים לאורך 60–250 סנטימטר, והם בעלי גוף גלילי בעל סנפירים קטנים למעט סנפירי החזה הרחבים וראשים עם עיניים מגודלות העוזרות לראות בחשיכה ולסתות גדולות ובהם שיניים נוקשות וחזקות שמזכירות לסתות של זאבי נהר.

הם חיים בעומקים של מעל 1,000 מטר וכמעט שאינם עולים אל פני המים. הם תוקפניים מאוד וניזונים בעיקר מדגים אחרים שהם חוטפים בשיניהם החזקות.

## סוגים
* *Congresox* - בו 2 מינים
* *Cynoponticus* - בו 3 מינים
* *Gavialiceps* - בו 5 מינים
* *Muraenesox* - בו 2 מינים
*סוג ומין יחיד *Oxyconger leptognathus*
*סוג ומין יחיד *Sauromuraenesox vorax*

## קישורים חיצוניים

קטגוריה:בעלי חיים שתוארו ב-1864
קטגוריה:טקסונים שתוארו בידי פיטר בליקר
קטגוריה:ערכים שבהם תבנית בריטניקה אינה מתאימה
קטגוריה:צלופחאים
דוסמריים

**דוסמריים** (שם מדעי: Dussumieriidae) היא משפחה של דגי גרם מסדרת הסרדינאים הקרובים לסרדיניים, ובעבר נחשבה לתת-משפחה שלה אך הופרדה. תפוצת מינים אלה ברחבי האזור האינדו-פסיפי בימים בהם ריכוזים גדולים של זואופלנקטון. הם נעים בלהקות גדולות כאשר התנאים אופטימליים ומושכים בתורם הרבה טורפים.

במשפחה ישנם כיום 9 מינים בשני סוגים. הם דומים לסרדינים, אך בעלי גוף עגלגל יותר. אורכם מגיע לטווח של 14–33 סנטימטרים והם בעלי קשקשים כסופים, ראשים עגלגלים עם פיות פעורים בעלי "זיפים" הקולטים טרף קטן ובעלי עיניים גדולות.

אלו דגים מהירים מאוד הנפוצים במרבית הימים ונחשבים לדגי מאכל חשובים באזורים כמו אינדונזיה וחופי אפריקה. כמה מהמינים חיים בחופי ישראל, הן בים סוף והן בים התיכון.

## סוגים
*דּוּסְמֶר (*Dussumieria*) - בו 2 מינים
*אֶטְרוּמֵאוּס (*Etrumeus*) - בו 7 מינים
**Trollichthys* - נכחד

## קישורים חיצוניים

קטגוריה:סרדינאים
קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
בבוא ספטמבר

**בבוא ספטמבר** (באנגלית: **Come September**) הוא סרט קומדיה רומנטית משנת 1961 עם רוק הדסון, ג'ינה לולובריג'ידה, סנדרה די ובובי דארין בתפקידים הראשיים.

בובי דארין הלחין את נעימת נושא הסרט ואת השיר "Multiplication" שגם כתב את מילותיו. במשך ההסרטה הפכו בובי דרין וסנדרה די לזוג ונישאו.

בובי דארין זכה על משחקו בסרט לפרס גלובוס הזהב לשחקן חדש ומבטיח ביותר.

## תקציר העלילה
רוברט טלבוט (רוק הדסון) הוא איש עסקים אמריקאי עשיר ורווק. הוא בעל וילה מפוארת בפורטופינו לשם הוא מגיע פעם בשנה ומבלה עם חברתו/פילגשו ליסה פליני (ג'ינה לולובריג'ידה). בשאר 11 החודשים מתוחזקת הווילה על ידי אב הבית מוריס קלאבל (ולטר סלזק) וצוות עובדות. מוריס מנצל את היעדרו של רוברט והופך את הווילה למלון בשם La Bella Vista ללא רשותו של רוברט.

רוברט דוחה כל פעם את בקשתה להתחתן והיא לבסוף מחליטה להינשא לספנסר (רונלד הווארד - בנו של לסלי הווארד). וכבר מודדת את שמלת הכלה, אך כאשר בשנה אחת מחליט רוברט להגיע ביולי ומבקש ממנה להצטרף אליו לווילה היא נכנעת ושניהם נוסעים לווילה.

לפני שהם מגיעים לווילה, מוזהר מוריס על ידי ידיד ומנסה למחוק כל סימן למלון, אבל למקום מגיעה קבוצה של שש נערות-וביניהן סנדי (סנדרה די)-המלוות במשגיחה אליסון (ברנדה דה בנזי). רוברט מגלה את התרמית של מוריס ומורה לו להתפטר ולסלק את הנערות למחרת.

המצב מסתבך כשמגיעים למקום ארבעה סטודנטים אמריקאיים וביניהם טוני (בובי דארין) וביגל (ג'ואל גריי). מוריס אומר כי הזמנתם בוטלה. הם מתכוננים לעזוב אבל כשהם רואים את הבנות הם מחליטים להישאר ליד הווילה ולהקים שם אוהל.

בין הבחורים ורוברט מתפתחת תחרות גילים, אך רוברט מנצח אותם בנהיגה על קטנוע, בריקוד ובשתיית אלכוהול.

בינתיים המשגיחה אליסון מחליקה על פקק מבקבוק שמפניה ומתאשפזת בבית חולים. הנערות נשארות במקום ובין טוני וסנדי מתפתחת ידידות.

רוברט חש כעת אחריות להתנהגותן של הבנות. הוא אומר לסנדי כי גברים לא אוהבים נשים שמתמסרות בקלות. כשסנדי אומרת זאת לליסה היא מתרגזת על הצביעות של רוברט ומודיעה לו שהיא עוזבת אותו. גם לאחר שהוא רודף אחריה היא מסרבת לחזור. היא חוזרת לספנסר שמוכן למרות הכל להתחתן אתה.

סנדי וטוני מתפייסים לאחר ריב ומשוחחים עם ליסה. בעקבות זאת משנה ליסה את דעתה ויוצאת למצוא את רוברט כשהיא לבושה בשמלת כלה. היא מוצאת אותו כבר על הרכבת. ליסה לוקחת בהשאלה תינוק ואומרת לשוטר כי אבי התינוק הוא אמריקאי הרוצה לברוח מאמריקה. רוברט מורד מהרכבת, פוגש את ליסה וקונה לה טבעת נישואים.

הם חוזרים אל הווילה ששוב הפכה לבית מלון אבל הפעם הדיירים הן נזירות שלא משמיעות רעש.

## קישורים חיצוניים

*קדימון לסרט בבוא ספטמבר, באתר יוטיוב
*נעימת הסרט בבוא ספטמבר, באתר יוטיוב
*בובי דרין שר Multiplication, באתר יוטיוב
*בבוא ספטמבר, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1961
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי קומדיה רומנטית
קטגוריה:סרטי רוק הדסון
קטגוריה:סרטי סנדרה די
פורד פלקון XH

**פורד פלקון XH** (באנגלית: **Ford Falcon XH**) היא מכונית ב-2 תצורות: מסחרית וטנדר מתוצרת  יצרנית הרכב **Ford Australia** , חברת בת של קונצרן הרכב האמריקאי **[[פורד]]** אשר יוצרה בין השנים 1996–1999.

## תצורות
* 2 דלתות - מסחרית
* 2 דלתות - טנדר ("Falcon Utility")

## דגמים
### טנדרים
* "Ford Falcon Longreach GLi utility"
* "Ford Falcon Longreach S utility"
* "Ford Falcon Longreach Outback utility"
* "Ford Falcon XR6 utility"
* "Ford Falcon XR8 utility" (יוצר מאוקטובר 1997)
### מסחריות
* "Ford Falcon Longreach GLi panel van"

## מנועים
* 4.0 ליטר
* 5.0 ליטר

## תמונות

קובץ:1996 Ford Falcon (XH) Longreach S utility (2015-06-27) 01.jpg | "פורד פלקון XH" שנת 1996 דגם "Longreach S utility"   
קובץ:1996 Ford Falcon (XH) Longreach S utility (2015-06-27) 02.jpg | "פורד פלקון XH" שנת 1996  דגם "Longreach S utility" 
קובץ:Ford XH Falcon Longreach XR6 Ute.jpg | "פורד פלקון XH" דגם "Longreach XR6 Ute"
קובץ:1997 Ford Falcon (XH) Longreach GLi utility (2008-11-18).jpg | "פורד פלקון XH" שנת 1997 דגם "Longreach GLi utility"   
קובץ:1996 Ford Falcon (XH) Longreach GLi utility (2009-06-07).jpg | "פורד פלקון XH" שנת 1996 דגם "Longreach GLi utility"  
קובץ:1997 Ford Falcon (XH) Longreach GLi panel van (2009-01-10) 01.jpg | "פורד פלקון XH" שנת 1997 - מסחרית  
קובץ:1997 Ford Falcon (XH) Longreach GLi panel van (2009-01-10) 03.jpg | "פורד פלקון XH" שנת 1997 - מסחרית  
קובץ:1997 Ford Falcon (XH) Longreach GLi panel van (2009-01-10) 02.jpg | "פורד פלקון XH" שנת 1997 - מסחרית 


## ראו גם
* פורד
* פורד פלקון
* פורד פלקון XG
* פורד פלקון XL
* פורד פלקון FG X
* פורד פלקון XM

## קישורים חיצוניים

## הערות שוליים

קטגוריה:מכוניות מסחריות
קטגוריה:טנדרים
XH
קטגוריה:דגמי מכוניות שהושקו ב-1996
קטגוריה:כלי רכב המיוצרים באוסטרליה
אלון אולמן

**אלון אולמן** (נולד ב-3 בינואר 1965) הוא יזם, מנטור ומרצה ישראלי.

## ביוגרפיה

אולמן נולד ב-3 בינואר 1965 וגדל בקריית מוצקין.

בשנת 1984 הוא התגייס לחיל הים. בשנה שלאחר מכן, סיים קורס חובלים והוסמך כקצין ימי ובשנת 1993, מונה למפקד ספינת טילים. בשנת 1994 מונה למדריך ראשי בקורס חובלים, ובשנת 1999 לראש ענף שליטה, בקרה ותקשוב במחלקת אמל"ח במטה חיל הים. בשנת 2001 מונה אולמן למפקד בתי הספר של שייטת ספינות הטילים, ובשנת 2003 למפקד מגמת הים במכללה הבין זרועית לפיקוד ומטה. במהלך שירותו הצבאי סיים אולמן בהצטיינות תואר ראשון בכלכלה באוניברסיטת חיפה בשנת 1992, ותואר שני במנהל עסקים באוניברסיטת הריוט-וואט בשנת 1997.

בשנת 2007 השתחרר אולמן מצה"ל בדרגת סגן-אלוף. בשנת 2008 הקים את חברת "פריצת גבולות לתוצאות", ובשנת 2011 את חברת "קוד המנצח". בשנת 2017 הוציא אולמן את הספר "פריצת גבולות", העוסק במימוש הרצון והיכולת האישית..

באוגוסט 2022 מכר 50% מקבוצת קוד המנצח לקבוצת דובדבני בבעלות ניר דובדבני ואבי פרץ.

אולמן נשוי לאורטל משנת 1990, ולהם שני בנים ובת.

## "פריצת גבולות"
בשנת 1994 עבר אולמן קריסת ריאה במהלך טיסה מטורקיה לישראל, ובעקבות כך נכרת חלק מריאתו. בשנת 2006 סיים את טריאתלון איש הברזל באריזונה לאחר כשמונה חודשים של אימונים, בזמן של קצת יותר מ-12 שעות. לדבריו, זו הייתה נקודת המפנה בחייו. במהלך השנים לאחר מכן השלים אולמן את התחרות עוד שלוש פעמים.

בשנת 2007 החל להרצות על 'פריצת גבולות', ושנתיים אחר כך, אחרי שהתוודע לסדנאות של מומחים בתחום זה בעולם, פיתח את מודל 'קוד המנצח', המועבר בסדנה שנמשכת שלושה ימים. בשנת 2012 מונה אולמן למאמן המנטלי של נבחרת ישראל בכדורגל, ובשנת 2015 הקים את תוכנית קוד המנצח לצעירים.

## קישורים חיצוניים
* 

* כתבה על אלון אולמן ועל ספרו החדש חדשות השבת ערוץ 2 עם דנה ויס
* אלון אולמן בראיון על "קוד המנצח" בערוץ 10 עם גיל ריבה
* כן גורו 7 ימים, ידיעות אחרונות, 29 ביולי 2011
* 

## הערות שוליים

קטגוריה:בוגרי אוניברסיטת חיפה
קטגוריה:בוגרי קורס חובלים
קטגוריה:מאמנים אישיים ישראלים
קטגוריה:מפקדי ספינות טילים
קטגוריה:סגני-אלופים בחיל הים
קטגוריה:סופרים ישראלים
קטגוריה:ישראלים שנולדו ב-1965
יוסאקו מאזאווה

**יוסאקו מָאֶזאווה** (ביפנית: **前澤 友作**, נולד 22 בנובמבר 1975) הוא מיליארדר ויזם יפני, ואספן אמנות ידוע. הוא ייסד את START TODAY ב-1998 ואת אתר חנויות האופנה Zozotown, הגדול ביותר ביפן, בשנת 2004. במאי 2017 הוא הוערך על ידי מגזין פורבס כבעל שווי של 3.6 מיליארד דולר, והאדם ה-14 העשיר ביותר ביפן.
ב-2018 הוכרז כי מאזאווה קנה את כל הכרטיסים לטיסה הראשונה של חברת SpaceX מסביב לירח.

## בצעירותו
בזמן לימודיו בתיכון בשנת 1991, מאזאווה הקים להקה עם חבריו שנקראה Switch Style. הלהקה הקליטה את האלבום הראשון שלה ב-1993. עם סיום לימודיו בתיכון הוא החליט לא להמשיך ללימודים גבוהים אלא עבר לארצות הברית עם חברה, שם החל באיסוף דיסקים ותקליטים. כאשר הוא חזר ליפן בשנת 1995, אוסף האלבומים שלו הפך לבסיס החברה הראשונה שלו, שמכרה אלבומים ודיסקים מיובאים מחו"ל דרך הדואר.

## עסקיו
בשנת 1998, מאזאווה הקים חברה המבוססת על עסק הזמנת האלבומים בדואר שלו. החברה שנקראה START TODAY הייתה מבוססת על מכירות דרך הרשת, מאלבומים לבגדים, והפכה לחברה ציבורית בשנת 2000. באותה שנה, הלהקה שלו חתמה על חוזה עם חברת התקליטים ברטלסמן מיוזיק גרופ. בשנת 2001, מאזאווה הכריז על הפסקה מהפעילות המוזיקלית שלו לטובת התמקדות בעסקים. הוא הקים את אתר שיווק הבגדים Zozotown בשנת 2004. בשנת 2007, START TODAY החלה להיות חברה הנסחרת בציבור, רשומה על מדד Mothers בבורסה לניירות ערך בטוקיו. בשנת 2012, החברה START TODAY כבר נסחרה בחלק הראשון של הבורסה לניירות ערך בטוקיו.

בשנת 2018, מאזאווה השיק את ZOZO, מערכת מותאמת אישית להתאמת בגדים ואת ZOZOSUIT, מערכת מדידה ביתית להתאמת בגדים דרך אפליקציה, המשווקת בלמעלה מ-72 מדינות וטריטוריות.

## קרן אמנות עכשווית
מאזאווה הוא המייסד של קרן האומנות העכשווית המבוססת בטוקיו, אשר הקים ב-2012 מתוך מטרה לתמוך באמנים צעירים שיהיו הבסיס לדור הבא של אמנות עכשווית. אוסף האמנות העכשווית מציג תערוכות של אמנות עכשווית פעמיים בשנה.

במאי 2016 מאזאווה משך תשומת לב תקשורתית רבה כאשר רכש במכירה פומבית יצירת אמנות של ז'אן-מישל בסקיה ב-57.3 מיליון דולר. מאזאווה שבר שוב את השיא ברכישת יצירת אמנות של האמן כאשר במאי 2017 רכש יצירה נוספת של אותו אמן ב-$110.5 מיליון דולר. באותה מכירה פומבית במאי 2016, מאזאווה גם קנה יצירות נוספות של פבלו פיקאסו, ברוס נאומן, אלכסנדר קלדר, ריצ'רד פרינס, וג'ף קונס, בעלות כוללת של 98 מיליון דולר. מאזאווה מתכנן לפתוח מוזיאון לאומנות מודרנית בצ'יבה, אשר יציג את אוסף האמנות שלו.

## טיסות לחלל
### טיסה סביב לירח
בספטמבר 2018, הודיעה חברת SpaceX כי מאזאווה יהיה הנוסע הראשון על הטיסה המסחרית של משגר הBFR לטיסה סביב הירח. כיוון שהטיל והחללית עדיין בפיתוח, הטיסה לא תתקיים לפני שנת 2023. הטיסה אמורה להמשך כמעט שישה ימים. מאזאווה רכש את כל הכרטיסים לטיסה, והוא ייקח עימו שישה עד שמונה אמנים כחלק מפרויקט אמנות הנקרא בשם Dear Moon. לא נחשף כמה מאזאווה שילם על הטיסה אולם צוין כי הוא כבר שילם פיקדון משמעותי.

### טיסה לתחנת החלל הבינלאומית

במאי 2021 פורסם שמאזאווה קנה כרטיס לטיסה לתחנת החלל הבינלאומית שאמורה להתקיים בדצמבר 2021. הטיסה מתווכת על ידי חברת Space Adventures  והוא יצטרף לצוות המשוגר בחללית הסויוז. מאזאווה היה כ-12 ימים בתחנת החלל, כהכנה לטיסתו סביב הירח.

## קישורים חיצוניים

* אתר פרויקט DearMoon
* אתר הקרן לאמנות עכשווית

## הערות שוליים

קטגוריה:אנשי עסקים
קטגוריה:תיירי חלל
קטגוריה:מיליארדרים אסייתים
קטגוריה:יזמים
קטגוריה:אספני אמנות
קטגוריה:יפנים שנולדו ב-1975
OKA 4wd

**OKA 4wd** הוא רכב שטח 4x4, שנבנה במספר תצורות, מתוצרת יצרנית הטרקטרונים האוסטרלית **OKA Australia** אשר הוצג בשנת 1986, ויוצר בין השנים 1987–2008.
נבנו כ-50 יחידות ששווקו באוסטרליה בתוספת לכמה מאות יחידות שיוצאו.

צבא אוסטרליה צויד בדגמי "OKA 4wd". בנוסף, נמכרו דגמי "OKA 4wd" בפפואה גינאה החדשה ובאפריקה. בשנת 1997 רישיון לייצור מכוניות נמכר לחברה סינית "הינדוסטן מוטורס".

## תצורות "OKA 4wd"
* "Cab Chassis" - שלדה (מרכב) בלבד
* "Single cab pick-up" - טנדר - קבינה סטנדרטית
* "Dual-cab" - טנדר קבינה כפולה
* "Multi-cab" - טנדר קבינה מרובה
* "Full Spec Tour Bus" - מיניבוס תיירים
* "Multi- van" - מסחרית

### צורות שימוש "OKA 4wd"
* רכב פנאי המיועד לשטח - 7 עד 8 מושבים
* מיניבוס - 12 עד 14 מושבים,
* כבאית
* טנדר
* רכב חרום
* רכב קרוואן

## דרגות גימור בדגמי מיניבוסים "OKA 4wd"
* "RTV Standard A" - תוכנן ל-14 נוסעים לרבות הנהג
* "RTV Standard B" - תוכנן ל-12 נוסעים (מושבים מפלסטיק)
* "RTV Standard C" - תוכנן ל-12 נוסעים בגימור מהודר
* "XT" - מיניבוס תיירים - 12 נוסעים
* "LT" - מיניבוס תיירים - 12 נוסעים
* "NT" - מיניבוס תיירים - 12 נוסעים

## תמונות

קובץ:SESWA OKA 4WD.jpg | דגם "OKA 4wd" - רכב חרום
קובץ:Coober-Pedy-Oodnadatta-4WD-Mail-Truck-In-The-Outback.JPG | דגם "OKA 4wd" - מיניבוס
קובץ:OKA Australia tour bus, stuck in mud.jpg | דגם "OKA 4wd" - מיניבוס תיירים
קובץ:1995 OKA fire truck (5608655873).jpg | דגם "OKA 4wd" - כבאית


## ראו גם
* רכב שטח

## קישורים חיצוניים

* 

## הערות שוליים

קטגוריה:טנדרים
קטגוריה:כבאיות
קטגוריה:כלי רכב שהושקו ב-1986
קטגוריה:מיניבוסים
קטגוריה:כלי רכב המיוצרים באוסטרליה
קטגוריה:רכבי שטח ופנאי גדולים
שנון מרקטיק

**שנון מרקטיק** (באנגלית: **Shannon LaRhea Marketic**; נולדה ב-14 בינואר 1971) היא שחקנית אמריקאית ומיס ארצות הברית לשנת 1992.

## ביוגרפיה
מרקטיק נולדה בפיניקס שבאריזונה.

ב-1989 הוכתרה כמיס הנוער של אריזונה, אך לאחר שבוע נושלה מתוארה לאחר שהתברר שנפלה טעות והיא דורגה על ידי השופטים כסגנית ראשונה. 

ב-1992 היא נבחרה למיס קליפורניה והלכה לייצג את קליפורניה בתחרות מיס ארצות הברית שנערכה בקנזס באותה שנה. בתחרות זו בשלב חצי הגמר היא הייתה מקום שני בשלב הריאיון עם המתמודדות, שישית בקטגוריות של בגדי הים ושמלות ערב מה שהקנה לה עלייה ל-6 המתמודדות הסופיות ולבסוף היא זכתה בתחרות. 

בתחרות מיס תבל עלתה לעשר המועמדות שעלו לחצי הגמר והגיעה למקום השמיני.

ב-1997 הופיעה בסדרה "הדון האחרון" המבוססת על הרומן מאת מריו פוזו.

ב-1999 שיחקה בפרק של הסדרה "Diagnosis: Murder", ב-2000 שיחקה בסרט "איש מאוד רע" לצד מת'יו מודין.

ב-1997 היא תבעה את נסיך ברוניי ג'פרי בולקיה ואחיו חסן אל-בולקיה, סולטאן ברוניי בטענה ששכר אותה לעבודה ונפלה קורבן להתעללות מינית, בית המשפט דחה את תביעתה.

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:פיניקס: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משתתפות בתחרות מיס תבל 1992
קטגוריה:זוכות מיס ארצות הברית
קטגוריה:זוכות מיס קליפורניה ארצות הברית
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
דורביים

**דּוֹרַבִּיִּים** (שם מדעי: **Chirocentridae**) הם משפחה קטנה של מקריני סנפיר ימיים מסדרת הסרדינאים הקרובים לסרדיניים, אך גדולים מהם. במשפחה זו ישנו רק סוג אחד - **דָּרְבָּנִי** (*Chirocentrus*) ובו שני מינים.

שני מינים אלה הם המינים הגדולים ביותר בסדרתם, והם יכולים להגיע לאורך של מטר, והם בעלי גוף מוארך בעל קשקשים כסופים-אפורים וצידיים כחלחלים עם סנפירים קצרים. הם בעלי פיות גדולים בעלי שיניים מחודדות העוזרות להם לצוד מיני דגים אחרים. המין דורבני ערום ניזון גם מסרטנים. שיניים אלה נתנו להם את שמם האנגלי - Wolf herrings (סרדיני זאב).

שני המינים הם דגי מאכל חשובים אותם צריך לשמור בהקפאה טובה.

## מינים
* דָּרְבָּנִי דּוֹרַבּ (*Chirocentrus dorab*) - דג זה מצוי במים חמימים בטווח שבין הים האדום עד ליפן ולאוסטרליה
* דָּרְבָּנִי עָרֹם (*Chirocentrus nudus*)

## קישורים חיצוניים

קטגוריה:בעלי חיים שתוארו ב-1816
קטגוריה:סרדינאים
קטגוריה:טקסונים שתוארו בידי ז'ורז' קיווייה
פורד פלקון XG

**פורד פלקון XG** (באנגלית: **Ford Falcon XG**) היא מכונית שיוצרה ב-2 תצורות: מסחרית וטנדר מתוצרת  יצרנית הרכב Ford Australia , חברת בת של קונצרן הרכב האמריקאי פורד, אשר יוצרה בין השנים 1993–1996.

## תצורות
* 2 דלתות - מסחרית
* 2 דלתות - טנדר ("Falcon Utility)

## דגמים
### טנדרים
* "Ford Falcon Longreach GLi utility"
* "Ford Falcon Longreach S utility"
* "Ford Falcon XR6 utility " - יוצר מאוקטובר 1993
* "Ford Falcon Longreach Outback utility" - יוצר מיוני 1995

### מסחריות
* "Ford Falcon Longreach GLi panel van"

## תמונות

קובץ:1993 Ford Falcon (XG) Longreach GLi utility (14486782914).jpg | "פורד פלקון XG" דגם "Longreach GLi utility", שנת 1993
קובץ:1995 Ford Falcon (XG) Longreach GLi utility (2009-06-19).jpg  | "פורד פלקון XG" דגם "Longreach GLi utility", שנת 1995
קובץ:1995 Ford Falcon (XG) Longreach GLi utility (20869106866).jpg | "פורד פלקון XG" דגם "Longreach GLi utility", שנת 1995
קובץ:1994 Ford Falcon (XG) Longreach GLi utility (23562540522).jpg | "פורד פלקון XG" דגם "Longreach GLi utility", שנת 1994
קובץ:1995 Ford Falcon (XG) XR6 utility (19157882960).jpg  | "פורד פלקון XG" דגם "XR6 utility", שנת 1995
קובץ:1995 Ford Falcon (XG) Longreach GLi panel van (23980222085).jpg | "פורד פלקון XG" דגם "Longreach GLi panel van", שנת 1995
קובץ:1995 Ford Falcon (XG) Longreach GLi panel van (23897698831).jpg | "פורד פלקון XG" דגם "Longreach GLi panel van", שנת 1995
קובץ:1995 Ford Falcon (XG) Longreach GLi panel van (2015-06-03) 02.jpg | "פורד פלקון XG" דגם "Longreach GLi panel van", שנת 1995
קובץ:1995 Ford Falcon (XG) Longreach GLi panel van (2015-06-03) 01.jpg | "פורד פלקון XG" דגם "Longreach GLi panel van", שנת 1995


## ראו גם
* פורד פלקון
* פורד פלקון XP
* פורד פלקון XL
* פורד פלקון XH
* פורד פלקון ED
* פורד פלקון FG X
* פורד פלקון XB

## קישורים חיצוניים

## הערות שוליים

קטגוריה:מכוניות מסחריות
קטגוריה:טנדרים
XG
קטגוריה:דגמי מכוניות שהושקו ב-1993
קטגוריה:כלי רכב המיוצרים באוסטרליה
מרכז המבקרים השער לנגב

"**השער לנגב**" כשמו כן הוא: שער המאפשר הצצה להיסטוריה, להווה, לעתיד ולפוטנציאל האדיר הגלום בנגב המתפתח. הוא מרכז מבקרים אינטראקטיבי הפועל מאז 2017 בעיר העתיקה בבאר שבע ומתאר את הנגב.

## הפעילות במקום
מרכז המבקרים "השער לנגב" הוקם בהובלת תנועת אור. מובא בו סיפורה של ההתיישבות בנגב ומתוארים צמיחתו של חבל ארץ זה ושל האנשים החיים בו וממשיכים לטפחו. מטרתו של המרכז היא לשפר את תדמיתו של הנגב ולהציג את פניו היפות. מרכז המבקרים מכיל מגוון רחב של פעילויות אינטראקטיביות, המתאימות לקבוצות, משפחות, זוגות וליחידים. תחומי הפעילות השונים במרכז המבקרים מוצגים דרך חוויה טכנולוגית חדישה, המיועדת לחבר את המבקרים באופן רגשי למשמעויות הלאומיות של הנגב.

מרכז המבקרים מספק למבקריו סיור מודרך הכולל אטרקציות ייחודיות לכל המשפחה. הסיור במרכז כולל הדרכה המותאמת לכל קבוצה באופן ספציפי. התאמת ההדרכה נועדה למען לחשוף את הקהלים השונים לנושאים המעניינים אותם בנגב – כך שאלו יתאימו לסוגי הקבוצות השונות המבקרות במרכז המבקרים.

הסיור מתחלק לשלושה חלקים עיקריים הדנים בהיבטים שונים של הנגב – בהווה, בעבר ובעתיד. המיצגים המדברים על ההווה מציגים את שלל ההזדמנויות הנמצאות בנגב, החל מתרבות וחינוך ועד חיי קהילה ותעסוקה. החלק העוסק בעתיד הנגב, מסביר לקבוצה כיצד עתיד הנגב רלוונטי לכלל תושבי ישראל וכיצד הנגב יכול להוות מנוע צמיחה לאומי משמעותי. המיצג העוסק בעבר של הנגב משלב את סיפור הקמת ההתיישבויות השונות בנגב ואת האנשים החיים בהן היום.

## בית בלומפילד
הבניין בו נמצא מרכז המבקרים, בפינת הרחובות נגבה וההגנה מכונה "בית בלומפילד". הוא אתר מורשת בנייתו מתוארכת לשנת 1938 בתקופת המנדט הבריטי. המבנה נבנה בבנייה טיפוסית לעיר העתיקה של באר שבע בשנות ה-30, כאשר החלונות שלו בצורת קשת והקירות בנויים מאבן מובלטת. בנוסף, בתוך מרכז המבקרים נשתמרו שני עמודים מעוטרים דרכם עברו מהבית הישן אל החצר הפנימית. עמודים כאלו נמצאים גם בבית עארף אל-עארף.

## קישורים חיצוניים

* 
* 
* בן שיף, בואו לגלות מרכז מבקרים החדש: "השער לנגב", באתר "באר שבע נט", 2 באוגוסט 2017
* מרכז המבקרים השער לנגב באר שבע, באתר "קינדרלנד"
* מרכז המבקרים השער לנגב, מיזם אבני מורשת

## הערות שוליים

קטגוריה:באר שבע: מוזיאונים
קטגוריה:באר שבע: תיירות
Kurogane Baby

**Kurogane Baby** (ביפנית: **くろがね・ベビー**) הוא מיניוואן בתצורת מיקרוואן, מסדרת "Kei truck" , מתוצרת יצרנית הרכב היפנית **Tokyu Kogyo Kurogane**  (ביפנית: "東急くろがね工業") אשר יוצרה בין השנים 1959–1962.

## תצורות "Kurogane Baby"

* מיניוואן בתצורת מיקרוואן
* טנדר

## "Kurogane Baby"
* 4 דלתות (במיקרוואן)
* 2 דלתות (בטנדר)
* 4 נוסעים (במיקרוואן)
* 2 נוסעים (בטנדר)
* 2 דלתות קדמיות - "דלתות התאבדות" (ציר פתיחת הדלת בניגוד לכיוון התנועה)
* מחזור שתי פעימות
* מנוע אחורי
* מנוע הנעה אחורית
* מנוע קירור אוויר

## קישורים חיצוניים

## הערות שוליים

קטגוריה:מיניוואנים
קטגוריה:טנדרים
קטגוריה:דגמי מכוניות שהושקו ב-1959
קטגוריה:כלי רכב יפניים
קטגוריה:מכוניות מנוע אחורי
לה קומפני

**לה קומפני** (בצרפתית: **La Compagnie**) שאוגדה בשם *Dreamjet*, היא חברת תעופה צרפתית שנוסדה על ידי פרנץ אוולין (Frantz Yvelin). בסיס הפעולה שלה נמצא בנמל התעופה אורלי בפריז וההנהלה נמצאת בלה בורז'ה. החברה מפעילה טיסות בתנאי מחלקת עסקים מפריז לנמל התעופה הבינלאומי ניוארק ליברטי בניו יורק.

## תולדות החברה
לה קומפני נוסדה בשם Dreamjet בשנת 2013. היא נוצרה ומנוהלת על ידי יזם התעופה הצרפתי פרנץ אוולין, בתמיכת Peter Luethi, Yann Poudoulec, Francois Ledreux, Daniel DeLoma, Nicolas Jurczyk, and Pierre-Hugues Schmit ואחרים, בתקווה להקים חברת תעופה שמציעה רק מחלקת עסקים עם מבנה בעלות נמוכה, שמציעה תעריפים של מחלקת עסקים שנמוכים בהרבה יותר מהמחירים של חברות התעופה האמריקאיות הוותיקות.

המנכ"ל של חברת התעופה מאז היווסדה בשנת 2013 ועד סוף 2016 הוא מייסדה, פרנץ אוולין. לפני שעבר בחברה, ייסד אוולין את חברת L'Avion, חברת תעופה צרפתית הדומה ללה קומפני, שמפעילה טיסות עם מחלקת עסקים בלבד, שנמכרה לחברת בריטיש איירווייז ולאחר מכן הפכה לחברת OpenSkies תוך ששמרה על אופן הפעולה. הסמנכ"ל היה Peter Luethi, מנהל התפעול של חברת התעופה ההודית ג'ט איירווייז.

הטיסה המסחרית הראשונה שתוכננה תחת השם לה קומפני המריאה ב־21 ביולי 2014. כשנה לאחר מכן, ב־24 באפריל 2015, החלה החברה להפעיל קו טיסה שני בין נמל התעופה לונדון לוטון וניוארק ליברטי, אך הוא הופסק בתחילת ספטמבר של אותה השנה. באותו הזמן החלה החברה להפעיל קו בין ניוארק ליברטי לנמל התעופה שארל דה גול בפריז, אך גם קו זה הופסק, באפריל 2018.

בדצמבר 2016, חברת האם של לה קומפני הכריזה על איחוד עם חברת טיסות החסך הצרפתית XL איירווייז.

בספטמבר 2017 מכרה החברה כרטיסי "טיסה כפי יכולתך" בין ניוארק, ליברטי ופריז, שעלו 40,000 דולר לשנה ואפשרו למחזיקיהם טיסות ללא הגבלה בין שני היעדים.

## שירות
מטוסי החברה מכילים מחלקת עסקים בכל המטוס, עם 74 מושבים שיכולים להפוך למיטה. בזמן הטיסה מוגשת ארוחה בת שתי מנות ומערכת הבידור זמינה באמצעות מחשבי לוח. בשדה התעופה, הנוסעים מקבלים גישה לטרקלין מקומי שאינו שייך לחברה.

## יעדים
### צרפת
* פריז – נמל התעופה אורלי
* ניס – נמל התעופה ניס קוט ד'אזור (עונתי)

### ארצות הברית
* ניוארק – נמל התעופה הבינלאומי ניוארק ליברטי

### ישראל
* תל אביב – נמל התעופה בן-גוריון תוכנית זו לא מומשה.

## צי
[ממוזער|[בואינג 757-200 של לה קומפני]]

מאז אוגוסט 2017, הצי של לה קומפני מורכב מהמטוסים הבאים:




## קישורים חיצוניים

* 
* צי המטוסים של החברה, באתר פלייטרדאר24

## הערות שוליים

קטגוריה:חברות תעופה צרפתיות
קרונשטאדט (צוללת)

**"קרונשטאדט"** הוא שמה של צוללת דיזל רוסית שנוצרה על ידי מספנות הימייה בסנקט פטרבורג. זו הצוללת השנייה בפרויקט 677 "לאדה" והיא צפויה להיכנס לשירותי הצי הצפוני.

## היסטוריה
תחילת פיתוח הייצור של הצוללת החל ב-28 ביולי 2005 במספנות הימייה תחת המספר הסידורי 01571.

בשנת 2009, הבנייה הוקפאה בהחלטת משרד ההגנה. בנובמבר 2011, מנכ"ל חברת "רובין" דיאצ'קוב אמר כי צוללות הפרויקט ישודרגו באמצעים טכניים משופרים והפרויקט זכה לשם קוד 677D..

ביולי 2013, משרד ההגנה של רוסיה חתם על הסכם עם "מספנות הימייה" להשלמת פרויקט 677 והצוללת B-586 "קרונשטאדט". הצוללת מהווה אחת מתוך שלוש צוללות דיזל שאינן מונעות בכור אטומי.

ההשקה תוכננה תחילה לדצמבר 2015 אך הייצור נדחה מספר פעמים ורק ביולי 2017 הייצור החל בפועל. ב-20 בספטמבר 2018 הצוללת הושקה והורדה למים. מתוכננת להיקלט בשירות הצי במהלך שנת 2020.

## קישורים חיצוניים

* פרויקט 677 — לאדה
## הערות שוליים

קטגוריה:צוללות הצי הרוסי
Oshkosh M911

**Oshkosh M911** (קרויה גם **Oshkosh M911 8x6**) הוא משאית בתצורת סמי-טריילר המשמשת כמוביל טנקים, וציוד כבד, אשר נבנה על ידי יצרנית המשאיות ה-אמריקאית אושקוש בין השנים 1970–1990.

יוצרו 1,000 יחידות עבור צבא ארצות הברית.

## Oshkosh M911
* צוות - 3
* הנעה: 8x6
* מנוע דיזל
* קיבולת עומס - כ-45 טון
* פריקה אחורית - מנגנון מכני אוטומטי לפתיחה ונעילה
* עובי רצפה ודפנות העמסה - 12 מ"מ
* עובי צידי גוף הרכב - 10 מ"מ
* נפח גוף המזחלה - 25 מ"ק
* תיקון צילינדר - הידראולי
* זווית מעלית גוף - 52°
* מכל דלק - 757 ליטר
* טווח נסיעה - 1,344 ק"מ (בדרך סלולה), 990 ק"מ (בדרך עפר, במהירות אופטימלית)
* רדיוס סיבוב - 13.7 מטר (ללא טריילר)

## תמונות

קובץ:M911and M747.jpg | דגם "Oshkosh M911" 
קובץ:M911 U.S. Military logging truck.jpg | דגם "Oshkosh M911" המשרת ב-צבא ארצות הברית 
קובץ:Oshkosh M 911 from late 1970s (1).jpg | דגם "Oshkosh M911" 
קובץ:Oshkosh M 911 from late 1970s.jpg | דגם "Oshkosh M911" (צולם בסוף שנות השבעים של המאה העשרים) 
קובץ:Oshkosh M911 pic3.JPG | דגם "Oshkosh M911" 
קובץ:Oshkosh M911 on M48A2 launcher bridge pic1.JPG | דגם "Oshkosh M911"  מודל "M48A2"
קובץ:Oshkosh M911 pic2.JPG | דגם "Oshkosh M911" 
קובץ:M911 Oskhos.JPG | דגם "Oshkosh M911" 
קובץ:M911 Räder.JPG | צמיגי  דגם "Oshkosh M911" 



קובץ:M911 Tractor Truck with a HET semitrailer.png | שרטוט דגם "Oshkosh M911" כמוביל טנקים 
קובץ:M911 Tractor Truck (C-HET).png | שרטוט דגם "Oshkosh M911" 


## קישורים חיצוניים

* 
* 
* 

## הערות שוליים

קטגוריה:משאיות
קטגוריה:כלי רכב צבאיים
קטגוריה:דגמי מכוניות שהושקו ב-1970
קטגוריה:כלי רכב אמריקאיים
קטגוריה:משאיות סמי-טריילר
קטגוריה:כלי רכב צבאיים אמריקאיים
דוגזה

130px|ממוזער|שני שלבים בביצוע הדוגזה
**דוגזה** (ביפנית: **土下座**; באנגלית: **Dogeza**) היא תנוחה שמקורה בקוד הנימוס היפני, שמשמעה כריעה והשתחוויה אפיים ארצה לעבר אדם אחר, עד כדי נגיעה של ראש המשתחווה ברצפת הקרקע. תנוחה זו נעשית כאשר מישהו רוצה להביע כבוד לאדם בעל מעמד גבוה ממנו, או כדי להביע התנצלות עמוקה עבור אדם, ולהראות לו שרצונו הוא לטובתו ואין לו כוונה להזיק לו.

המונח נמצא בשימוש בפוליטיקה היפנית תחת הביטוי "土下座外交" (מבוטא: dogeza-gaikō) אשר מתורגם ל"דיפלומטיה מתרפסת" או "מדיניות חוץ מתרפסת". באופן כללי, דוגזה מתורגמת למילים כגון "השתטחות", "השתחוות" או "התרפסות".

## המשמעות של ביצוע הדוגזה
בתודעה החברתית היפנית כיום, מעשה הכריעה על הקרקע והשתחוויה בתנוחת הדוגזה, הוא מעשה נדיר יחסית, שנעשה בו שימוש רק על ביצוע התנהגות לא ראויה שסטתה באופן קיצוני מההתנהגות הנורמטיבית. התנוחה נעשית כחלק מהבעת הצער והחרטה על מעשיו, על הטרחה והפגיעה שגרם לאדם אחר לעבור. על ידי ביצוע הדוגזה והתנצלות בפני מישהו שהוא פגע בו, בדרך כלל לאדם הנפגע תהיה נטייה לסלוח.

## היסטוריה
ב"גישיוואז'ינדן" (魏志倭人伝) - הרשומה הסינית העתיקה ביותר המצויה בידנו, המתארת מפגשים עם בני העם היפני, מצוין שביאמטו-קוקו - חבל ארץ עתיק ביפן, כאשר אזרחים פשוטים נפגשו עם אצילים ובעלי מעמד גבוה לאורך הדרכים, היו כורעים ומשתחווים בפניהם, ומחברים כפיים כתנוחת תפילה ובקשה, ומכאן האמונה בקרב חוקרים שתנוחה הדוגזה היא מנהג יפני עתיק.

בהיסטוריה של יפן מימי תקופת קופון ניתן למצוא תיעודים של ההאניווה המבצעים את תנוחת הדוגזה.

בתקופה המודרנית המוקדמת, כאשר המצעדים והתהלוכות של שליטי הדאימיו עברו ליד אנשים, הייתה אמונה רווחת כי הייתה זו חובה מנדטורית-חוקית עבור הציבור לבצע דוגזה לאנשים במעמד גבוה יותר, ואנשים לא ביצעו זאת מבחירתם, אך אמונה זו כנראה אינה נכונה. ביצוע הדוגזה היה מצוי אצל אנשים פשוטים אפילו בעת החדשה כאשר הם התראיינו על ידי אדם בעל סמכות במעמד גבוה יותר מהם, כאשר לא הייתה שום חובה בביצוע התנוחה. 

## קישורים חיצוניים

## הערות שוליים

קטגוריה:יפן: תרבות
קטגוריה:תנוחות
קטגוריה:מחוות של כבוד
נארודנה אודברנה

**נארודנה אודברנה** (בסרבית: **Народна одбрана**) היה ארגון סרבי לאומני שהוקם ב-8 באוקטובר 1908, כתגובה לסיפוח של בוסניה והרצגובינה על ידי אוסטרו-הונגריה. באותו הזמן, עיקר הדאגה של הארגון היה הגנה על הקבוצה האתנית הסרבית באוסטרו-הונגריה. על מנת להשיג את מטרותיו, הפיץ הארגון תעמולה וארגן כוחות צבאיים למחצה.

מבין מייסדיו וחבריו הבולטים של הארגון היו ברניסלב נושיץ' וג'ובאן דוצ'יץ'.

## אידאולוגיה
בתחילת המאה ה-20, חיפשו הסרבים איחוד תחת מדינה אחת. בנוסף לממלכת סרביה ונסיכות מונטנגרו, שתי מדינות בעלות אוכלוסייה שמורכבת בעיקרה מסרבים אשר טרם חלקו גבול משותף, סרבים רבים חיו בגבולותיה של אוסטרו-הונגריה השכנה, כמו גם באימפריה העות'מאנית. עם סיפוחה של בוסניה (שבה היה ריכוז גדול של סרבים) על ידי אוסטרו-הונגריה ב-1908 כמו גם משבר הסיפוח שבא בעקבותיו, הביעו הסרבים את הצורך שלהם להגנה תרבותית וטריטוריאלית, דבר אשר גרם להופעתו של ארגון הנארודנה אודברנה.

חוברת משנת 1911 של הארגון מציינת 6 נקודות מרכזיות:
# העלאה, מתן השראה, וחיזוק הרגש הלאומי.
# רישום וגיוס של מתנדבים.
# גיבוש של יחידות מתנדבים והכנתם לפעולה מזוינת.
# איסוף של תרומות, כולל כסף ודברים אחרים שדרושים עבור ביצוע המשימה.
# ארגון, ציוד, ואימון של קבוצה מהפכנית מיוחדת, שייעודה הוא פעולות צבאיות מיוחדות ועצמאיות.
# פיתוח של פעילות להגנה של סרבים בכל מקום.

החוברת מבהירה ששנאה של אוסטרו-הונגריה היא לא המטרה של הקבוצה, אלא תוצאה טבעית של הצורך בעצמאות ואיחוד תחת מדינה אחת.

הוועדה המרכזית של הארגון התמקמה בבלגרד.

## מלחמות הבלקן

מיד לאחר הסיפוח של וארדאר מקדוניה לממלכת סרביה, התמודדו המקדונים עם מדיניות של סרביזציה. האוכלוסייה של מקדוניה אולצה להכריז על עצמה כסרבים. אלה שסירבו הוכאו ועונו. לפי דו"ח של הוועדה הבינלאומית לחקירה של הגורמים למלחמות הבלקן, חברי הארגון נארודנה אודברנה ביצעו פשעי מלחמה כנגד האוכלוסייה האזרחית. בסקופיה נערכה ועדה מרכזית של "ההגנה הלאומית". האוכלוסייה של סקופיה כינתה את המפקדה הראשית שלו ה"בית השחור", ברמיזה ל"היד השחורה", ארגון סודי אשר עמד מאחוריהם. ל"בית השחור" נלקחו אנשים שנמצאו לא נאמנים, שם הוכאו.

## קישורים חיצוניים
* 

## הערות שוליים

קטגוריה:סרביה במלחמת העולם הראשונה
קטגוריה:ממלכת סרביה
שניאור זלמן אביגדורי

**שניאור זלמן אביגדורי** (ויגדרהוז; 28 בספטמבר 1890 – 19 באוקטובר 1960) היה רופא פנימאי גלילי מפורסם בתקופת היישוב, ולאחר קום המדינה רופא ועסקן רפואי בירושלים, יו"ר ההסתדרות הרפואית בישראל.

## קורות חיים
נולד בעיר ניקולייב שברוסיה לשאול שהיה סוחר. למד בחדר ואחר כך בתיכון אקסטרני ובמכון לרפואה באוניברסיטת דורפט, לאחר שקיבל תואר דוקטור לרפואה המשיך בלימודיו באוניברסיטת פטרבורג, ואחר החל לעבוד כרופא פנימאי בבתי חולים בלנינגרד, פלך חרסון  ובסרביה.

במלחמת העולם הראשונה התגייס לצבא הרוסי כרופא צבאי והגיע לדרגת סגן-אלוף, במקביל היה עסקן פעיל ביקופו, חברת הסיוע לפליטים יהודים במלחמה.

אביגדורי עלה לארץ ישראל ב-1919 על סיפון האונייה "רוסלאן", האונייה המאורגנת הרשמית היחידה שהפליגה מהאימפריה הרוסית לארץ ישראל, ונחשבה כסנונית הראשונה בתקופה שתוגדר לימים כ"העלייה השלישית". הם יצאו מנמל אודסה בסוף נובמבר ועגנו ביפו ב-19 בדצמבר. אביגדורי נמנה עם רשימה ארוכה של דמויות מפתח ביישוב שעלו על סיפון הרוסלאן וזיכו אותה בכינוי "המייפלאואר הציונית".

עם הגיעו לארץ ישראל נשלח מטעם "הדסה" כרופא למושבות וערי הגליל. אחר כך עבד תקופה בחיפה ובתל אביב, ולבסוף השתקע בירושלים, ברחוב החבשים שבמרכז העיר.

במקביל לעסקנות רפואית, תחילה כיו"ר הסתדרות הרופאים בירושלים ובשנותיו האחרונות כיו"ר הסתדרות הרופאים בישראל, המשיך אביגדורי בפעילות מדעית ופרסם מאמרים רפואיים בישראל ומחוצה לה.

במלחמת העצמאות היה חבר הוועדה הרפואית לשעת חירום בישראל, ויו"ר הוועדה הירושלמית לשעת חירום. כן היה שותף לייסוד הליגה למלחמה בשחפת, ועמד במשך תקופה בראשה.

שניאור זלמן אביגדורי מת בפתאומיות מהתקף לב בעת שהותו בבית הבראה באשקלון, בערבו של יום 19 באוקטובר 1960. הוא נקבר למחרת היום בהר המנוחות בירושלים. רחוב על שמו נקרא במרכז העיר ירושלים.

היה נשוי ליונה, והניח אחריו שלוש בנות. אחת מהן הייתה הדסה אביגדורי אבידוב.

## לקריאה נוספת
* 'אביגדורי (ויגדרהוז), שניאור זלמן', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 17. 

## קישורים חיצוניים
* 
* 
* 
* 

## הערות שוליים

קטגוריה:רופאים יהודים רוסים
קטגוריה:רופאים פנימיים ביישוב
קטגוריה:רופאים פנימיים ישראלים
קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:עולי האונייה רוסלאן
קטגוריה:יהודים בצבא האימפריה הרוסית במלחמת העולם הראשונה
קטגוריה:רופאים צבאיים רוסים
קטגוריה:רופאים צבאיים יהודים
קטגוריה:בוגרי אוניברסיטת סנקט פטרבורג
קטגוריה:פעילי הליגה למלחמה בשחפת
קטגוריה:ירושלים: אישים
קטגוריה:ישראלים שנולדו ב-1891
קטגוריה:ישראלים שנפטרו ב-1960
קטגוריה:יהודים הקבורים בהר המנוחות
NGC 55

**NGC 55** היא גלקסיית מוט ספירלית או גלקסיה לא-סדורה ננסית בקבוצת הכוכבים פסל, הנמצאת במרחק של כ-6.2 מיליון שנות אור ממערכת השמש ושייכת לקבוצת פסל. הגלקסיה נמצאת על הגבול עם קבוצת הכוכבים עוף החול, כ-3.75 מעלות מצפון-מערב לכוכב אנקא וכ-8.3 מעלות ממזרח לכוכב β בפסל. כ-8 מעלות ממזרח לה נמצאת NGC 300.

## היסטוריה
לגלקסיה בהירות מדרגה 7.87 והיא התגלתה בין השנים 1823 ו-1826 על ידי האסטרונום ג'יימס דנלופ, בזמן שסקר את שמי הדרום מאוסטרליה. הגלקסיה קיבלה את הציון **507** בקטלוג הערפיליות שדנלופ פרסם בשנת 1828, כשהיא מתוארת כערפילית יפה, ארוכה מאוד ועמומה מאוד עם התבהרות קטנה במרכזה. ג'ון הרשל, צפה בה מכף התקווה הטובה שבדרום אפריקה בספטמבר 1834, באוקטובר 1835 ובאוקטובר 1936 ורשם אותה כערפילית מספר **2315** בקטלוג הערפיליות שפרסם בשנת 1847, בו הוא תיאר אותה כבהירה או בהירה מאוד, גדולה מאוד, מאורכת ביותר ועם צורה לא-סדורה, וייחס את גילויה לדנלופ. הוא הכניס אותה לקטלוג הכללי של ערפיליות וצבירי כוכבים תחת הציון **GC 27** ובשנת 1888 ג'ון דרייר הכניס אותה לקטלוג הכללי החדש תחת הציון NGC 55, כשהיא מתוארת כבהירה מאוד, גדולה מאוד, מאורכת ביותר ועם שלושה גרעינים. בשנת 1898 פרסם האסטרונום לואיס סוויפט רשימה של ערפיליות שגילה במצפה הכוכבים בהר לווה בקליפורניה וביניהן אחת עמומה ביותר שקרובה לצידה המזרחי של NGC 55. ג'ון דרייר כלל אותה ברשימת האינדקס השנייה שפרסם בשנת 1910 כתוספת לקטלוג הכללי החדש תחת הציון IC 1537. תצפיות מאוחרות יותר קבעו שמדובר בחלק של NGC 55 ולא בעצם נפרד.

## תכונות
אורכה הזוויתי של NGC 55 הוא כ-32 דקות קשת, דומה לקוטרו של הירח המלא, שממרחקה שקול לקוטר של כ-58,000 שנות אור, יותר מחצי קוטרו של שביל החלב. רוחבה הזוויתי הוא רק שישית מאורכה, כך שהיא מאורכת וצרה מאוד. צורתה אינה סדורה, כך שלפעמים היא מוגדרת כגלקסיית מוט-ספירלית מהסוג של ענני מגלן המפנה את צידה לקו הראייה אליה ולפעמים כגלקסיה לא-סדורה. מסתה מוערכת בכ- מסות שמש, כ-4% ממסת שביל החלב, מה שמציב אותה על הגבול בין גלקסיה קטנה וגלקסיה ננסית. כעשירית ממסתה היא מסת הכוכבים שבה, כ- מסות שמש, ומסת גז המימן החופשי שבה היא כ-8.5% אחוזים ממסתה או כ- מסות שמש. שאר המסה שמהווה כ-80% מהמסה הכוללת היא של חומר אפל שטיבו אינו ידוע. 
בגלקסיה יש אוכלוסיית כוכבים מגוונת, במרכזה יש אזורים של יצירת כוכבים חדשים והוא מכיל צבירי כוכבים צעירים שגילם לא עולה על 10 מיליון שנים ובשאר הגלקסיה יש אוכלוסיות צעירות בצד אוכלוסיות זקנות של כוכבים. לגלקסיה יש מעטפת דלילה של גז וכוכבים שאינם במישור הגלקסיה שמתאפיינים בגיל של לפחות 10 מיליארד שנים ובמתכתיות נמוכה של כעשירית מזו של השמש. ייתכן שמקורם של הגז והכוכבים שמחוץ למישור הגלקסיה הוא בספיחה של חומר בין-גלקטי לאחר יצירת הגלקסיה.

NGC 55, כמו גם NGC 300 הסמוכה ועוד מספר גלקסיות ננסיות נמצאות במחצית המרחק בין שביל החלב וגלקסיית הפסל, שנמצאת במרכזה של קבוצת פסל. לא ברור האם הגלקסיות האלה אכן קשורות כבידתית לשאר הגלקסיות של קבוצת פסל ומהוות תת-קבוצה שלה, או שהן למעשה קבוצת גלקסיות קטנה נפרדת, שנמצאת בין הקבוצה המקומית וקבוצת פסל. אם זו אכן קבוצה נפרדת, אז ייתכן שזו קבוצת הגלקסיות הקרובה ביותר לקבוצה המקומית.

## קישורים חיצוניים

* 

## הערות שוליים

קטגוריה:גלקסיות מוט ספירליות
קטגוריה:גלקסיות לא-סדורות ננסיות
קטגוריה:קבוצת הכוכבים פסל
קטגוריה:קבוצת פסל
קטגוריה:הקטלוג הכללי החדש
Pretenders (אלבום)

*Pretenders* הוא אלבום הבכורה של הלהקה הבריטית-אמריקאית הפריטנדרס, אשר יצא ב-7 בינואר 1980. שילוב של מוזיקת רוק, פאנק ופופ, האלבום הזה הפך את הלהקה למפורסמת. האלבום כולל את הסינגלים "Stop Your Sobbing", "Kid" ו-"Brass in Pocket".

ניק לואו הפיק את הסינגל הראשון מהאלבום, "Stop Your Sobbing", אבל החליט לא להמשיך לעבוד עם הלהקה, משום שחשב שהיא "לא מתקדמת לשום מקום". כריס תומאס הפיק את ההקלטות אחרי זה.

## הוצאת האלבום
*Pretenders* יצא הישר למקום מספר 1 במצעד האלבומים הבריטי בשבוע של השקתו, ונשאר שם למשך ארבעה שבועות רצופים. הוא גם הגיע לטופ-10 בבילבורד 200 ואושר כפלטינה במהלך 1982 על ידי RIAA. *Pretenders* נרשם כאחד האלבומים הטובים ביותר בכל הזמנים על ידי VH1 (#52). ב-2003, רולינג סטון מגזין דירג את האלבום כמספר 155 ברשימת 500 האלבומים הגדולים בכל הזמנים, וקודם לכן, ב-1989, דירג אותו כמספר 20 ברשימת האלבומים הטובים ביותר של שנות ה-1980. ב-2012, *Slant Magazine* דירג את האלבום במקום 64 ברשימתה של "האלבומים הטובים ביותר של שנות ה-1980".

*Pretenders* עבר רימאסטרינג והוצא בגרסה מחודשת ב-2006, וכלל דיסק בונוס עם דמואים, בי-סיידס, וקטעים מהופעות חיות, רבים מהם שלא ראו אור קודם לכן. "Cuban Slide" ו-"Porcelain" במקור הופיעו כבי-סיידס ל-"Talk of the Town" ו-"Message of Love", ואילו "Swinging London" ו-"Nervous But Shy" שניהם הופיעו בבי-סייד של "Brass in Pocket". רצועות אלה, בתוספת גרסה חיה של שיר הפתיחה, "Precious", יצאו בהמשך בתור EP בשם *Extended Play* זמן קצר לאחר מכן.

*Pretenders *יצא שוב ב-2009 על ידי אודיו פידליטי כמהדורת אודיופיל מוגבלת על דיסק זהב. מהדורה זו, על אף שבוססה על הקלטות המאסטר המקוריים, לקה בהינדוס בלתי מורשה, מה שגרם לשינויים בחלק מהשירים. לא היו רצועות בונוס כלולים.

## בתרבות הפופולרית
* גרסת כיסוי של "Brass in Pocket" וגרסת המאסטר של "Precious" נכללו להורדה במשחק *Rock Band*.
* הרצועה "Space Invader" הוא קטע אינסטרומנטלי המכיל אפקטים קוליים מן המשחק פולשים מהחלל (Space Invaders). קטע זה גם נשמע בסדרת הטלוויזיה "הסופרנוס".
* "Private Life" נשמע בסרט*[[Grand Theft Auto: Vice City Stories]]* בתחנת הרדיו הבדיונית 98.3. גרסת קאבר הוקלטה על ידי גרייס ג'ונס עבור האלבום שלה *Warm Leatherette*.

## רשימת השמעה

## משתתפים

## במצעדים
### מצעדים שבועיים

### סינגלים

## הסמכות

## קישורים חיצוניים

## הערות שוליים

קטגוריה:אלבומי בכורה מ-1980
קטגוריה:אלבומי חברת סייר רקורדס
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה בארצות הברית